חוק עבודת נשים (תיקון מס' 54), התשע"ו–2016
הצעת חוק פרטית, הכנסת ה-20
פורסם: ספר החוקים, חוברת 2560, עמ' 950, 2016-07-05T00:00:00+03:00
התיקון קובע לראשונה חופשה לאב לאחר לידת ילדו. עד לתיקון זה, עובד היה רשאי להיעדר מעבודה ביום הלידה של בת זוגו על חשבון ימי המחלה הצבורים שלו. תיקון זה מאפשר לעובד להיעדר מעבודתו חמישה ימים נוספים, החל מהיום שלאחר יום הלידה.
 שלושת ימי ההיעדרות הראשונים יהיו ממכסת ימי החופשה השנתית של העובד, או על חשבון חופשה ללא תשלום אם אין לעובד ימי חופשה שנתית צבורים. 
היומיים הנותרים יהיו ממכסת ימי המחלה של העובד. התיקון קובע כי ימי מחלה אלו הם המשך רציף ליום הלידה, שמוכר כבר היום כיום מחלה, ולפיכך העובד יהיה זכאי לתשלום מחצית דמי מחלה בעד כל יום משני ימי מחלה אלו.